title: "Moune"
text: "En moune (astronoomisch s\u00fcmbool: ) as en \u00f6nj ferh\u00fc\u00fclj latjere hamelkroop, di ham am en grutere planeet drait.\n\n\u00dc\u00fcs moune \n\u00dc\u00fcs wr\u00e5\u00e5l heet man \u00e5\u00e5n trabaant, j\u00fc ma ham sin grute iiresw\u00e5nring am e san m\u00e5\u00e5get. \u00c4n aw j\u00fcdeer w\u00e5nring drait e moune ham uk nuch am e wr\u00e5l \u00f6nj n\u00fc\u00fcgen\u00e4ntwinti deege \u00e4n tweelwen st\u00fcne. Da oudere planeete heewe m\u00f6re moune. S\u00fc di Juupit\u00e4r ma fjouer, di Saturn ma oocht \u00e4n Uraanus ma seeks moune. \n\nH\u00fc pr\u00e5chtful da korte, trii bit fiiw st\u00fcne lunge n\u00e5chte w\u00e4lj wjarn, wan we da deer belaawe k\u00f6\u00f6n! Wan we ap e Saturn boogeden, k\u00f6\u00f6n we d\u00e5t schouspal ma da oocht moune bel\u00f6ke. Niinj iinjsist junk n\u00e5cht. J\u00fc iinj moune gungt ap \u00e4n j\u00fc ouer gungt uner. \u00c5ltens san w\u00e4lj fjouer latje \u00e4n grute tu siien.\n\nWe m\u00f6nje n\u00fc schucht ma \u00fcs iinj moune tufreese weese. Naimoune, jarste fiirndiilj, fulmoune \u00e4n leeste fiirndiilj; d\u00e5t jeeft oufw\u00e4ksling nooch. Da Ameerikaaner sn\u00e5\u00e5ke foon junk \u00e4n lacht moune.\n\nWan we aw e moune wjarn \u00e4n foon deer\u00fct \u00fcs wr\u00e5l bel\u00f6ke k\u00f6\u00f6n, h\u00fc grut moost \u00fcs wr\u00e5l \u00fctsiinj, ouerd\u00e5t ja duch f\u00fcfti tooche gruter as \u00e5s e moune. J\u00fc moune as foon \u00fcs bloot 385.000 kilomeeter w\u00e5ch, \u00e4n j\u00fc wr\u00e5l moost \u00fcs foon deer uk f\u00fcfti tooche gruter \u00fctsiinj as e moune, deerfor foole gruter as e san.\n\nSii uk \n Moune \u00f6nj't iir\n Neimuun\n Moundi\n\nHaanewise eefter b\u00fcten \n Google Moon\n\nAstronomii"